431Ǹnyie anə́ Yeremías a ngáman kad ayɔŋ ásə bibúg bí Ńtondôbə, Zambá wābá bísə, ébí Ńtondôbə a ngálóm ai nye m̀bándá bíbúg bí nə́ ńkadán, 2ǹdɔ Azarya, mɔ́n Hoshaya, bân Yohanân, mɔ́n Kadéah ai mim̀búbún mí bod mísə̄ mí mí ngáyalan Yeremías nâ: "Miǹnǎl mīlí wākad, Ǹtondôbə a ndzí kig wa lóm nə́ ó zū kǎd naa: "Tə myǎkə Égîptɛn, nə́ mí kə́ə́ tɔbɔ̌ wē." 3Baruk, mɔ́n Nériya énye a tíndi nə́ ó lúmán ai bíā, ó və̄ bíā á mɔ́ Bəkaldéǎn yā báyī bía wé, ngə́ ákə̌ kig ai bía á məkaban á Babilón. 4Asú tē ńdɔ, tɔ Yohanân, mɔ́n Karéah, tɔ evɛ̌d man dzyá, tɔ mod ziŋ yǎ áyɔŋ, m̀bɔ́g ā ndzí kig wóg kíŋ Ǹtondôbə nə́ á tɔ̄bɔ́ á ńnam Yúda. 5Ńdɔ fɔ́ɔ́ Yohanân, mɔ́n Karéah, ai bətə́bə̄ bə́ ósū yā miǹkunda bítá bə́ ngákə ai məbuga mə́sə̄ yā Yúda, ébá bə́sə̄ bə́ ngákə̄ básɔ̄ á məyɔ̌ŋ yā mə ngábə́ ǹtsaman, nə́ bə́ zu tɔbɔ á ńnam Yúda, 6fám ai biníngá ai bɔ́ngɔ́, ai bəngɔn bə́ ǹkúkúmá ai é bod bə́sə Nebuzaradân, ǹdzóe bənɔ́nī bə̄zimbi, a ngálíg ai Gedalias, mɔ́n Ahikam, mɔ́n Shafân, tɔ profɛ́d Yeremías bân Baruk, mɔ́n Nériya. 7Ńdɔ̄ hḿ bə́ ngákə̄ Égîptɛn, ḿból bá ndzí kig bɔ́ kíŋ Ǹtondôbə məwóg, ńdɔ̄ bə́ ngákə suan á Dafné.